કૃષિલક્ષી આ બજેટમાં યુવાનો માટે વધુ રોજગારીની તકો ઊભી કરવા પર ધ્યાન આપવામાં આવ્યું છે. કૃષિ માટે રૂ. 6755 કરોડ, નહેરો બનાવવા રૂ. 4018 કરોડ, સાડા ત્રણ લાખ યુવાનો માટે રોજગારી ઊભી કરવા રૂ. 785 કરોડ ફાળવવામાં આવ્યા છે. આ બજેટમાં બસસ્ટેશનોને આધુનિક બનાવવા રૂ. 100 કરોડની જોગવાઈ કરાઈ છે. અંતરિયાળ વિસ્તારોમાં પરિવહન સેવા વધુ સુદઢ કરવા 1640 નવી બસ સંચાલનમાં મૂકવા રૂ. 410 કરોડની જોગવાઈ છે. રક્ષાશકિત યુનિવર્સિટીના વિકાસ માટે રૂ. 46 કરોડની જોગવાઈ કરાઈ છે.